Eesti Tekstiilikunstnike Liit

Eesti Tekstiilikunstnike Liit (ETeKL) on Eestis tegutsev loomeliit, üks Eesti Kunstnike Liidu alaliite. Liitu kuulub sadakond 100 kutselist tekstiilikunstnikku. 

Eesti Tekstiilikunstnike Liit on tekstiilikunstnike erialane loominguline ühendus, mis on asutatud 15. veebruaril 1993. Ühingu eesmärgid on Eestis kujunenud tekstiilikunsti traditsioonide põlistamine ja edasiarendamine, ühingu liikmete loomingulise tegevuse toetamine ja ergutamine, tekstiilikunstialase hariduse arendamine ja konsultatsioonide andmine, erialase kunstiõpetuse ja enesetäiendamise korraldamine ning Eesti tekstiilikunsti tutvustamine kodu- ja välismaal, tekstiilikunstiga seotud informatsiooni kogumine ja vahendamine.  Liit on korraldanud avalikke üritusi ja näitusi, näiteks 1998. aastal tekstiilikunsti seminari "Eesti kaasaegne tekstiilikunst ja selle juured" Eesti Kunstiakadeemias. 

Liikmeskond
2023. aasta seisuga kuuluvad liitu Mari Aakre, Signe Aasoja, Virve Aben, Keret Altpere, Malle Antson, Tiiu Baldwin, Pilvi Blankin-Jones, Ainikki Eiskop, Mari Haavel, Ehalill Halliste, Lehti Heapost, Sigrid Huik, Karolin Innos, Vaike Jakobsoo, Eva Jakovits, Aili Jung, Elna Kaasik, Kerly Kaliste, Liisa Kallam, Mariann Kallas, Lija Karolin, Heli Karu, Mare Kelpman, Heli Kelt, Annika Kiidron, Mari-Triin Kirs, Signe Kivi, Aili Kivioja, Lea Koldmets, Eva-Liisa Kriis, Katarina Kruus, Peeter Kuutma, Riste Laasbergg, Silja Lamp, Tiiu Laur, Krista Leesi, Liina Leo, Maasike Maasik, Epp Mardi, Ave Matsin, Lylian Meister, Piret Mikk, Siiri Minka, Eva Mustonen, Viivi-Merike Männi, Aet Ollisaar, Ingid Helena Pajo, Miralda Pajumaa, Kadi Pajupuu, Pille Pappel, Mari Parbo, Ene Pars, Erika Pedak, Lea Pedak, Marilyn Piirsalu, Helgi Polli, Tiina Puhkan, Triinu Pungits, Ülle Raadik, Anu Rajamäe, Anu Raud, Sirje Raudsepp, Tuuli Reinsoo, Merike Roodla, Linda Roos-Himma, Ilme Rätsep, Ülle Saatmäe, Kirill Safonov, Riina Samelselg, Eve Selisaar, Tuuli Silber, Malle-Maria Sild, Heleri Aleksandra Sits, Einike Soosaar, Merle Suurkask, Ljudmilla Swarczewskaja, Maret Sõmer, Anneli Säre, Aune Taamal, Kaire Tali, Reet Talimaa, Triin Talts, Liisi Tamm, Erika Tammpere, Maryliis Teinfeldt-Grins, Milvi Thalheim, Kaie Tilk, Svetlana Todurova, Liisa Tomasberg, Mall Tomberg, Anne Tootmaa, Ilja Uhlinov, Tiiu Valdma, Piret Valk, Kerttu Varik, Kadri Viires ja Kersi Villand.

 Väljaantavad preemiad 
Alates 1996. aastast annab Eesti Tekstiilikunstnike Liit välja aasta tekstiilikunstniku ja aasta noore tekstiilikunstniku preemiat (kuni 35-aastastele tekstiilikunstnikele või -disaineritele) ning tunnustab aasta tekstiilitegu eelmisel kalendriaastal tekstiilikunsti või -disaini valdkonnas olulist ühiskondlik-kultuurilist mõju omanud teo või tegevuse eest. Aasta tekstiilikunstniku preemia on saanud alates 1996. aastast Katrin Pere, Erika Pedak, Elna Kaasik, Ülle Raadik, Krista Leesi, Tiina Puhkan, Mare Kelpman, Peeter Kuutma, Milvi Thalheim, Aet Ollisaar, Anu Raud, Maasike Maasik, Ene Pars, Kadi Pajupuu, Kaire Tali, Lylian Meister, Ülle Saatmäe.  

2023. aastal pälvis aasta tekstiilikunstniku tunnustuse Elna Kaasik, 2022. aasta noor tekstiilikunstnik oli Liisa Torsus. Auhinna "Aasta tekstiilitegu 2022" pälvis Ave Matsin.

 Ajakiri Koiliblikas 
ETeKL annab välja igakuist ajakirja Koiliblikas. Ajakiri annab ülevaate Eesti tekstiilikunstis toimuvast.  

 Aastanäitused 
Eesti Tekstiilikunstnike Liit korraldab iga aasta traditsioonilist aastanäitust. Varasemad näitused on olnud "Omadega mäel", "Järje hoidja", "Sada", "Mimikri", "Eluoluline" jpm. 

Viited

Välislingid
Liidu koduleht
Liidust Eesti Kunstnike Liidu kodulehel
Infoleht "Koiliblikas"

Kategooria:Eesti mittetulundusühingud
Kategooria:Eesti kunst